## Institut za istraživanje genocida, Kanada (IGK)

## Web: www.instituteforgenocide.org

## E-mail: info@instituteforgenocide.org

***Adresa na koju se šalje projekat***

**PREDMET:** Molba za podršku i sufinansiranje projekta snimanja dokumentarnog filma / ekranizacija knjige **“Rat u Bosni: Zapisi i sjećanja“**

**PROJEKAT: Dokumentarni film „Rat u Bosni: Zapisi i sjećanja“**

Uvaženi, ovom prilikom Vam se obraćamo sa molbom da finansijski podržite produciranje i snimanje dokumentarnog filma **“Rat u Bosni: Zapisi i sjećanja“.**

U prilogu Vam dostavljamo kratak opis i finansijsku konstrukciju projekta.

*S poštovanjem,*

**ODGOVORNA OSOBA**

**Dr. Emir Ramić**

***Poštovani,***

Slobodni smo Vam uputiti molbu za finansijsku podršku projektu snimanja dokumentarnog filma radnog naslova **“Rat u Bosni: Zapisi i sjećanja“,** iskreno se nadajući da ćete u ovom projektu prepoznati opći interes šire zajednice, te da ćete u skladu sa svojim mogućnostima odgovoriti našoj molbi, a sve sa ciljem kako bi Istina o agresiji na našu Domovinu bila prenesena generacijama koje dolaze.

**NOSILAC PROJEKTA:**

**Institut za istraživanje genocida, Kanada (IGK)**

**ŽIRO RAČUN:**

**Uplate iz BiH**

IME I PREZIME: **SUVAD HOTIĆ**

TRANSAKCIJSKI RAČUN **1613000117478598**

**Uplate iz inostranstva**

PAYMENT SHOULD BE EFFECTED AS FOLLOWS:

**BENEFICIARY BANK:** RAIFFEISEN BANK DD BOSNA I HERCEGOVINA

**SWIFT CODE:** RZBABA2S

**ADDRESS:**  ZMAJA OD BOSNE BB SARAJEVO BIH

**DETAILS OF BENEFICIARY:**

**IBAN CODE:** BA391613000117478598

**FULL BENEFICIARY NAME:** SUVAD HOTIĆ

**FULL BENEFICIARY ADDRESS:**  PRVOMAJSKA 51 SANSKI MOST

**Uplatu možete izvršiti i preko platforme** „[**GoFundMe**](https://www.gofundme.com/f/18-years-later-documentary-film-fundraiser?fbclid=IwAR2cZKjXcA0dlO8cFjjjjCZjq16GVy8ydrMfN-UjsWMCILJQYnYcJ2PKyvE)**“, putem sljedećeg linka:**

[**"18 Years Later" Documentary Film Fundraiser“**](https://www.gofundme.com/f/18-years-later-documentary-film-fundraiser?fbclid=IwAR2cZKjXcA0dlO8cFjjjjCZjq16GVy8ydrMfN-UjsWMCILJQYnYcJ2PKyvE)

**PRODUKCIJA:**

Multimedijali servis Exit Media

Producent i autor: Enes Hotić

Mobitel: +387 61 756 910

E-mail: [exitmediafilm@gmail.com](mailto:exitmediafilm@gmail.com)

Web: [www.exitmediafilm.com](http://www.exitmediafilm.com)

**MEDIJ:**

**Film**

**ŽANR:**

**Dokumentarno-igrani**

**TIM:**

**Autor knjige:**  Suvad Hotić

**Autor filma i producent:** Enes Hotić

**Scenarista:**  Nermin Spahić

**Direktor projekta:**  Emir Ramić

**Koordinator projekta:**  Elvedin Hotić

**Redakcija:** Muris Avdić

**OPIS PROJEKTA:**

**Veliki iskorak u kulturi sjećanja!**

Knjiga **"Rat u Bosni: Zapisi i sjećanja",** bit će ekranizovana!

Knjiga **"Rat u Bosni: Zapisi i sjećanja”,** autora Suvada Hotića, uskoro će dobiti i svoju ekranizaciju u format igrano-dokomentarnog filma, u režiji jednog od najistaknutijih bosanskohercegovačkih autora i reditelja, Enesa Hotića.

Ekranizacijom navedene knjige, želimo poslati jasnu i nedvosmislenu poruku cijelom svijetu da je afirmacija istine i pravde najbolji put ka trajnom miru, sigurnijem i boljem svijetu za sve nas – svijetu bez agresija, genocida, tlačenja, te ugrožavanja osnovnih ljudskih prava i sloboda.

Istovremeno, ovim dokumentarnim filmom želimo poslati i jasan poziv svim istraživačima, aktivistima ljudskih prava i sloboda, te svim prijateljima istine i pravde u svijetu, da se još energičnije i smjelije anagažuju u plemenitoj misiji boljeg i pravednijeg svijeta.

U tom smislu, pozivimo i sve ljude dobre volje koji su na strani istine, pravde, ljudskih prava i sloboda da svojim donacijama pomognu ovaj izuzetno važan projekat, te na taj način postanu partneri i integralni dio ove plemenite misije – misije afirmacije dobra i ljubavi, a borbe protiv nasilja, nepravde i rata.

Naša je ljudska obaveza da budemo svjedoci i ambasadori Istine, te da budućim naraštajima prenesemo jasnu i autentičnu sliku o nemilim događajima koji su nas zadesili u period od 1992. – 1995. godine.

**DETALJI O AUTORU KNJIGE:**

Suvad Hotić je jedan od rijetkih europskih pisaca koji je i sam preživio golgote rata, što ga čini meritornim da nam kroz svoje vješto i oštro, ali istovremeno i suptilno pero, predstavi i jasnim učini koliko nam je danas, više nego ikada potreban Mir, ali i svijest o istinskoj afirmaciji ljudskih prava i sloboda. Zapravo Suvad, i kada nam govori o strahotama rata, on nam istovremeno šalje i poruku o Miru i blagostanju, društvenim vrijednostima koje nemaju cijenu…

Svrha prikupljanja finansijskih sredstava za ovaj, bez imalo pretjerivanja, bezvremenski značajan projekat, jeste zapravo stvaranje ambijenta i uslova kako bi se knjiga autora pod nazivom **“Rat u Bosni: Zapisi i sjećanja”,** i sve poruke sublimirane u njoj, prenijela na filmsko platno i time, shodno aktuelnim trendovima informisanja, približila i učinila dostupnim današnjim, ali i generacijama koje dolaze, shodno maksimi ***“Istina se ne podrazumijeva, ona se afirmiše i brani…”***

Mnogobrojni ratovi koji su se vodili i koji se danas vode, nažalost, izvan su kruga i domena utjecaja običnog čovjeka. Istovremeno, ono što običan čovjek i svi mi danas možemo učiniti, jeste podizanje svijesti o bitnosti očuvanja mira, kao esencijalnog ambijanta za socijalni i društveni razvoj čovjeka, samim tim i čovječanstva. Ekranizacija gore spomenute knjige je upravo u jednoj takvoj plemenitoj misiji – misiji afirmacije ideje razumijevanja, tolerancije i ljubavi, te borbe protiv nasilja i rata. Podizanje ljudske svijesti je zapravo najveći garant našeg suživota u miru i blagostanju. Želimo vjerovati da upravo naš zajednički angažman i podrška ovom značajnom projektu može biti prevaga i pobjeda Dobra nad zlim...

**FINANSIJE:**

**Finansijska podrška projektu će pokrivati sljedeće stavke:**

* Izrada scenarija
* Istraživački rad
* Snimanje materijala (intervjui)
* Snimanje materijala (rekonstrukcija)
* Ton majstor
* Rasvjeta
* Režija
* Arhivski snimci
* Naracija
* Montaža
* Troškovi putovanja, smještaja, hrane
* Saradnici na projektu
* Dizajniranje zvuka
* Iznajmljivanje dijela opreme
* Grafički dizajn
* Postprodukcija
* **Umnožavanje i distribucija (besplatno) materijala institucijama, školama, stranim ambasadama...**

**Cijena koštanja produkcije filma bi iznosila do $180,000.**

**REFERENCE PRODUKCIJE EXIT MEDIA:**

Iz produkcije Exit Media je nastao i dokumentarni film ***''Istina o bužimskim vitezovima''*** koji oslikava kompletan ratni put u minijaturi jedne od najboljih brigada Armije BiH, 505. viteške bužimske brigade, akcentirajući lik i djelo rahmetli generala Izeta Nanića.

Film je do sada prikazan u nekoliko zemalja širom svijeta, a premijera filma je upriličena u Sarajevu, Domu Armije, dok su projekcije filma organizirane u mnogim gradovima širom Bosne i Hercegovine.

Jedan u nizu projekata na kojem je radila ova produkcijska kuća jeste i dokumentarno-igrani film o stradanjima Bošnjaka sa područja općine Prijedor ***“PrijedoRSko ljeto 92”*** čija je skraćena verzija pod nazivom ***''Dani ubijanja Prijedor''*** premijerno prikazana na TV kanalu *Al Jazeera Balkans*. Ovaj film je izazvao veliku pažnju i doživio je projekcije širom Bosne i Hercegovine, kao i europskog kontinenta. Do sada je film prikazan u nekoliko gradova u Bosni i Hercegovini, Hrvatskoj, Sloveniji, Njemačkoj, Austriji, Švicarskoj, Švedskoj i Norveškoj, a u toku su organizacije promocija u drugim europskim zemljama.

(Trailer - link: <https://www.youtube.com/watch?v=-yvoDjMSAHc>)

Dokumentarni film ***„Sandžak“*** je nesvakidašnji dokumentarni film koji govori o decenijskoj borbi Bošnjaka ovih prostora za svoje pravo na dostojanstven život. Ova tematika se tretira kroz prizmu svih značajnijih društvenih tokova kao što su politika, vjera, kultura, mediji i obrazovanje. Duhovna obnova i proces povratka nacionalnog identiteta tokom posljednje dvije decenije prikazan je kroz učešće i svjedočenja pokretača i protagonista tog istog procesa. Oko ovog turbulentnog područja i danas se lome mnoga koplja. Kako to sve doživljavaju i podnose ljudi koji žive u Sandžaku?

Na iscrpan i živopisan način čut ćemo o uspjesima, greškama, problemima, strahovima i nadanjima ovog često puta zaboravljanog naroda. Film progovara o mnogim zločinima nad bošnjačkim stanovništvom, suprotstavlja se mnogim kontroverzama i razotkriva medijske špekulacije o bitnim društvenim faktorima i ličnostima na ovom području.

**''Pucanj u dušu'' -** Dokumentarno-igrani film o silovanjima i zlostavljanjima Bošnjakinja u protekloj agresiji.

(Trailer - link: <https://www.youtube.com/watch?v=lzUe-tqEiLg>)

**"Brčko - smrt na stotinu načina"** – nam govori o ratnim strahotama, logorima i torturama nad Bošnjacima počinjenim na području općine Brčko za vrijeme agresije na našu domovinu.

(Trailer - link: <https://www.youtube.com/watch?v=rkZKapV0do4>)

**''Nana Fata – bosanska heroina'' –** Ovaj film nam govori o sizifovskoj borbi i pravnom nonsensu utjelovljenom u slučaju starice Fate Orlović iz sela Konjević Polje nadomak Bratunca. Potpuno bespravno Pravoslavna crkva je u njenom dvorištu 1996. godine izgradila objekat koji i danas netaknut stoji na istom mjestu. Ona je odlučno sama krenula u borbu protiv vjetrenjača, ali nakon bezbroj tužbi, ročišta i sudskih presuda u njenu korist, crkva još uvijek nije uklonjena.

Ovo je reprezentativan primjer koji oslikava svu gorčinu života povratnika Bošnjaka u manji bosansko-hercegovački entitet. Još jedan je to dokaz da se u njemu pravosudni sistem, kontrolisan od strane politike, ponaša selektivno i diskriminatorski prema nesrbima, što predstavlja nastavak ratne politike agresivnog nacionalizma. Nana Fata je u međuvremenu postala neka vrsta bosanskog Nelsona Mandele.

(Trailer - link: <https://www.youtube.com/watch?v=DTtnbf10Diw>)

**„Bol moje tišine“** – igrani film koji tematizira pošast vršnjačkog nasilja.

**„Operacija Vlašić'' –** igrano-dokumentarni film koji tematizira jednu od zasigurno najvećih operacija Armije Republike Bosne i Hercegovine. Operacija Vlašić je rađena 1995. god., te je kao takva uveliko promijenila karakter rata na ovim prostorima, nakon čega Armija kreće iz defanzive u ofanzivnu fazu ratovanja, što rezultira oslobađanjem veliko dijela teritorije BiH.

Zbog opsežnosti tematike, film je rađen u formatu trilogije, ukupnog trajanja od oko 3 sata. U filmu dominiraju rekonstrukcije najinteresantnijih dijelova i momenata, što dodatno daje na upečatljivosti samih događaja.

Film je do sada prikazan u mnogim bh. gradovima, ali i zemljama širom Evrope.

(Trailer - link: <https://youtu.be/U2qSxMzHDjI>)

**SPONZORSTVO:**

**Sa zadovoljstvom ćemo svaku instituciju, organizaciju, firmu ili pojedinca koji budu učestvovali i pomogli realizaciju projekta, u filmu naglasiti i spomenuti.**

**ZAKLJUČAK:**

***Projekat je u fazi realizacije. Za nastavak rada na projektu neophodna nam je finansijska podrška kako bi se sve predviđene etape mogle nesmetano realizirati. Molimo Vas da pomognete ovaj projekat kako bi Istina ostala trajno zabilježena. Smatrajmo to našim dugom prema svima onima koji su u temelje naše domovine ugradili svoje živote.***

***Istina se ne podrazumijeva, ona se brani...***

***Zbog toga se iskreno nadamo da ćete podržati ovaj projekat. U to ime primite izraze našeg uvažavanja.***

S poštovanjem,

**Autor:** Suvad Hotić

\_\_\_\_\_\_\_\_\_\_\_\_\_\_\_\_\_\_\_